Slovnaft Cup 2015/2016

Slovnaft Cup 2015/2016 alebo Slovenský pohár vo futbale 2015/2016 bol 47. ročník Slovenského pohára vo futbale mužov. Súťaž niesla meno rovnako ako v predchádzajúcom ročníku po titulárnom partnerovi Slovenského futbalového zväzu pri Slovenskom pohári spoločnosti Slovnaft.
Minulý ročník Slovnaft Cupu vošiel do platnosti nový model najvyššej pohárovej súťaže. Do súťaže sa tak okrem klubov z Fortuna ligy a DOXXbet ligy mohli prihlásiť tímy aj z regionálnych súťaži – z tretej, štvrtej a príp. aj piatej ligy.
Stretnutia Slovnaft Cupu (okrem finále) sa v prípade nerozhodného výsledku nepredlžovali. Po 90 min. nasledovali kopy na bránu zo značky pokutového kopu. Okrem semifinále sa všetky kolá hrali na jeden víťazný zápas. Finále sa odohralo po schválení Výkonného výboru SFZ v novootvorenej City Arene Trnava.
Titul obhájil AS Trenčín, ktorý vo finále zdolal ŠK Slovan Bratislava 3:1. Keďže AS Trenčín získal účasť v Lige majstrov 2016/2017 vďaka víťazstvu domácej ligy, miestenku v Európskej lige 2016/2017 si zaistil ŠK Slovan Bratislava.
Prihlásené tímy.
Do súťaže sa prihlásilo celkom 170 tímov, z najvyššej súťaže Fortuna ligy 12 tímov a z druhej najvyššej ligy DOXXbet ligy 21 tímov. Z nižších líg sa prihlásilo celkovo 137 tímov – BFZ 32 klubov, ZsFZ 42 klubov, SsFZ 44 klubov a VsFZ 19 klubov.
Za jeden futbalový klub môže štartovať len jedno družstvo, čiže žiadne „B“ tímy nemohli štartovať v súťaži.
DOXXbet liga.
Západ
Východ
Regionálne súťaže.
Bratislavský futbalový zväz (3. liga)
Bratislavský futbalový zväz (4. liga)
Západoslovenský futbalový zväz (3. liga)
Západoslovenský futbalový zväz (4. liga)
Západoslovenský futbalový zväz (5. liga)
Stredoslovenský futbalový zväz (3. liga)
Stredoslovenský futbalový zväz (4. liga)
Stredoslovenský futbalový zväz (5. liga)
Východoslovenský futbalový zväz (3. liga)
Východoslovenský futbalový zväz (4. liga)
1. – 3. kolo.
V prvých troch kolách platilo územné rozdelenie Východ – Západ, ktoré fungovalo aj DOXXbet lige. Pre kluby z Fortuna ligy, územné rozdelenie neplatilo. V 1. až 4. kole platilo pravidlo, že v prípade vzájomného stretnutia medzi futbalovými klubmi s rozdielom 1 súťaže, sa stretnutie odohralo na ihrisku klubu z nižšej súťaže. V prípade ak boli tímy z rovnakej ligovej úrovne, o domácom ihrisku rozhodol žreb (ktorý tím bol vyžrebovaní do dvojice ako prvý). Kluby z najvyššej ligy a z druhej najvyššej ligy nastupovali do súťaže v druhom kole, pričom platilo, že kluby z 1. ligy boli nasadení pri žrebe v druhom, treťom a štvrtom kole, kluby z 2. ligy mali právo nasadenia pri žrebe len v druhom kole.
1. kolo.
V úvodnom kole bolo na programe 47 zápasov. Duely sa hrali 25. – 26. júla 2015, kvôli nepriaznivému počasiu sa tri zápasy odohrali 27.7., 29.7. a 2.8. Zápasy mali oficiálne začiatky o 17:00, 17:30 a 18:00.
1. kolo bolo podľa reglementu súťaže v kompetencii regionálnych futbalových zväzov, ktorí vyžrebovali dvojičky 1. kola, prípadne určili, ktoré tímy boli priamo nasadené do druhého kola.
"V tabuľke je za názvom tímu uvedená liga, v ktorej hrá. Zelená kolonka označuje postupujúci tím."
2. kolo.
Druhé kolo bolo na programe 11., 12., 18. a 19. augusta 2015 v oficiálnych časoch 17:00 a 17:30. Celkovo bolo na programe 60 zápasov. V druhom kole už odohrali zápasy aj prvoligisti a druholigisti z Fortuna ligy a DOXXbet ligy. Tieto tímy boli nasadené pri žrebe druhého kola. Žrebovanie sa uskutočnilo 9. júla 2015.
Tímy FC VSS Košice, MFK Tatran Liptovský Mikuláš (obidva II. liga), MFK Spartak Medzev (IV. liga) a MFK Ružomberok (I. liga) mali v druhom kole voľno a postúpili priamo do tretieho kola.
Štruktúra tímov v druhom kole:
"Nasadené tímy sú označené hrubým písmom."
V druhom kole sa zrodilo aj pár prekvapení, ako napr. prehra prvoligovej MFK Skalice na pôde treťoligového Tatrana Krásno nad Kysucou alebo výhra piatoligového Predmiera doma nad druholigovým Partizán Bardejov. Obidva zápasy skončili po penaltách pre domácich.
Vysoké víťazstvo zaznamenala ŽP Šport Podbrezová (I) v Šenkviciach (IV) a MŠK Žilina (I) v Strážskom (IV) . Rovnako skončil aj zápas s radosťou pre FK Pohronie na pôde treťoligového OŠK Slovenský Grob.
Okrem MFK Skalice do tretieho kola postúpili všetci fortunaligisti.
3. kolo.
Všetkých 32 zápasov 3. kola boli na programe 1. a 2. septembra 2015. Zo žrebovania druhého kola dňa 9. júla 2015 vyplynuli dvojičky pre tretie kolo. Pri žrebovaní boli tímy z Fortuna ligy žrebované tak, aby tieto tímy boli nasadené aj v treťom kole. Tretie kolo bolo posledné kolo, do ktorého sa dalo nasadiť tímy bez predchádzajúceho postupu v pohári.
Štruktúra tímov v treťom kole:
"Hrubým písmom sú označené postupujúce tímy."
4. kolo – štvrťfinále.
Všetky tri kolá sa hrali jednokolovo. Od 4. kola sa už hralo bez teritoriálneho obmedzenia. 17. októbra 2015 ŠTK SFZ vyžrebovala štvrté a následné kolá a tým vytvorila turnajový pavúk až do finále.
4. kolo.
4. kolo malo hracie dni 13. a 14. októbra. V štvrtom kole boli nasadené len kluby z najvyššej ligovej súťaže. Štvrté kolo bolo zároveň posledné kolo, v ktorom mal právo hrať na domácom ihrisku klub z nižšej súťaže bez ohľadu na vyžrebované číslo.
Osemfinále.
Zápasy 5. kola sa odohrali 4. novembra 2015. 5. kolo bolo posledné kolo pred zimnou prestávkou.